સિંહબાળનાં મોત અંગે વનવિભાગે સઘન તપાસ હાથ ધરી હતી. જેમાં સિંહનો મૃતદેહ મળી આવ્યો તે કુવાની બાજુમાં વાડી ધરાવતા શખ્સે વાડીમાં ઇલે.શોક મૂકતો હોવાનું જાણવા મળ્યું હતું. જેથી વાડી માલિક સણોસરીનાં જસા ભગવાન બલદાણીયાની અટક કરી આગવી ઢબે પૂછતાછ કરતાં તેને ગુન્હો કબુલી લીધો હતો. જ્યારે તેને મદદ કરનાર તેનો ભાઇ ભીખા ભગવાન નાસી છુટ્યો હોય તંત્રએ તેને ઝડપી લેવા ચક્રો ગતિમાન કર્યા છે. વનવિભાગે ઘટના સ્થળેથી ફેન્સિંગ વાયર તેમજ ઘટના બાદ તે અંગે રહિર્સલ કરાવી તેની વિડીયોગ્રાફી કર્યાનું પણ જાણવા મળ્યું છે.